ബാബു ചെങ്ങന്നൂർ

പത്രപ്രവർത്തകനും സാഹിത്യകാരനുമായിരുന്നു കെ.എസ്. നൈനാൻ എന്ന ബാബു ചെങ്ങന്നൂർ (15 ജൂൺ 1935  - 12 മാ‍ർച്ച് 1980). ഒരു മലയാള പത്രത്തിലെ ആദ്യ യുദ്ധകാര്യ ലേഖകനായിരുന്നു. 1962 ലെ ഇന്ത്യ - ചൈനീസ് യുദ്ധം മനോരമക്കു വേണ്ടി റിപ്പോർട്ട് ചെയ്തു. പിന്നീട് കോംഗോ യുദ്ധവും വിയറ്റ്നാം യുദ്ധവും മനോരമക്കു വേണ്ടി റിപ്പോർട്ട് ചെയ്തു.

ജീവിതരേഖ
ചെങ്ങന്നൂർ കഴനക്കുന്നിൽ പരേതനായ സ്‌കറിയയുടെ മകനാണ്. വിദ്യാർത്ഥിയായിരുന്നപ്പോൾതന്നെ ചെറുകഥാരംഗത്ത് അറിയപ്പെട്ടിരുന്നു. സാഹിത്യപരിഷത്ത് സംസ്ഥാനാടിസ്ഥാനത്തിൽ നടത്തിയ ചെറുകഥാമത്സരത്തിൽ ഒന്നാം സ്ഥാനം നേടിയിട്ടുണ്ട്. archive.keralamediaacademy.org/content/babu-chengannurഇന്റർമീഡിയറ്റ് കഴിഞ്ഞ് കൊല്ലം ഫാത്തിമാ കോളജിൽ നാഷനൽ ഡിപ്ലോമ ഇൻ കൊമേഴ്സ്
(എൻഡിസി) പഠിച്ചു.https://www.manoramaonline.com/opinion/thomas-jacob/2020/07/04/first-war-reporter-from-a-malayalam-newspaper.html

ഒട്ടേറെ വിദേശരാഷ്ട്രങ്ങൾ സന്ദർശിച്ച് റിപ്പോർട്ട് ചെയ്തിട്ടുള്ള ബാബു യാത്രാവിവരണ കൃതികളും രചിച്ചിട്ടുണ്ട്. ക്വാലലമ്പൂരിലെ സ്‌ട്രെയ്റ്റ് ടൈംസിൽ രണ്ട് വർഷം പത്രപ്രവർത്തന പരിശീലനം നേടിയിട്ടുണ്ട്. 1958 മുതൽ മലയാള മനോരമയിൽ. മനോരമയുടെ യുദ്ധകാര്യ ലേഖകനായിരുന്നു.  1978 ൽ മലയാള മനോരമയിൽ  നിന്ന് ന്യൂസ് എഡിറ്ററായി വിരമിച്ചു.

കൃതികൾ
 ചോരയും ചെങ്കോലും (നോവൽ)
 ഉരുൾപൊട്ടൽ
 കിഴക്കൊരു നക്ഷത്രം
 അണയാൻ കൊതിച്ച കൈത്തിരികൾ
  മാസ്മരമനുഷ്യൻ 
  നൈജീരിയൻ നാടുകളിൽ
  കോലായിൽ കുടുങ്ങിയ കള്ളനോട്ടുകൾ

പുരസ്കാരങ്ങൾ
 സാഹിത്യപരിഷത്ത് സംസ്ഥാനാടിസ്ഥാനത്തിൽ നടത്തിയ ചെറുകഥാമത്സരത്തിൽ ഒന്നാം സ്ഥാനം
അവലംബം

വർഗ്ഗം:മലയാളം പത്രപ്രവർത്തകർ
വർഗ്ഗം:മലയാള നോവലെഴുത്തുകാർ